Op 26 Januarie 1914 is ‘n plaasskool op die plaas, Koekemoersfontein, deur Mnr DC de Bruyn, destydse inspekteur van onderwys geopen. Die onderwyser gaan aan die einde van 1914 weg en die Departement van Onderwys stuur ‘n jongman, Mnr HC Viljoen, daarheen. Die skool moes egter sluit omdat ‘n ouer met 5 kinders weggetrek het. Die skool word oorgeplaas na Donkerfontein, die plaas wat later aangekoop is vir die dorp, Hertzogville.